سلامت علی خان

استاد سلامت علی خان (پیدائش: 12 دسمبر، 1934ء - وفات: 11 جولائی، 2001ء) پاکستان سے تعلق رکھنے والے شام چوراسی گھرانے کے نامور کلاسیکی گائیک تھے۔

 حالات زندگی 
استاد سلامت علی خان 12 دسمبر، 1934ء کو شام چوراسی، ضلع ہوشیارپور، برطانوی ہندوستان میں پیدا ہوئے ۔ڈاکٹر محمد منیر احمد سلیچ، وفیات ناموران پاکستان، اردو سائنس بورڈ لاہور، 2006ء، ص 366 عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 879۔ انھوں نے اپنے بڑے بھائی استاد نزاکت علی خان کے ساتھ اپنے والد استاد ولایت علی خان سے موسیقی کی تربیت حاصل کی اور نہایت کم عمری میں ہندوستان گیر شہرت حاصل کی۔ تقسیم ہند کے بعد انھوں نے پہلے ملتان اور پھر لاہور میں اقامت اختیار کی۔

استاد سلامت علی کا گھرانہ دھرپد گائیکی کے لیے مشہور تھا لیکن استاد سلامت علی خان نے اپنے ایک بزرگ میاں کریم بخش مجذوب سے خیال گائیکی میں بھی اختصاص حاصل کیا۔

1955ء میں وہ استاد نزاکت علی خان کے ساتھ آل اندیا میوزک کانفرنس منعقدہ کلکتہ، بھارت میں شرکت کی۔ وہ برصغیر کے واحد گائیک تھے جنہیں مسلسل دس سال تک آل اندیا میوزک کانفرنس کلکتہ میں شرکت کی دعوت دی گئی۔ انھوں نے برطانیہ، امریکا، جرمنی، ہندوستان، افغانستان، سنگاپور، ہالینڈ، اسکاٹ لینڈ، سوئزرلینڈ اور اٹلی میں اپنے فن کا مظاہری کیا۔ 1983ء میں استاد نزاکت علی خان کی وفات کے بعد استاد سلامت علی خان کی گائیکی کا سلسلہ خاصا کم ہو گیا تھا۔

 اعزازات 
حکومت پاکستان نے استاد سلامت علی خان کی فنی خدمات کے اعتراف کے طور پر انھیں14 اگست، 1989ء کو صدارتی اعزا برائے حسن کارکردگی اور ستارہ امتیاز عطا کیا۔

 ہم عصر گلوکاروں کی رائے 
معروف بھارتی گلوکارہ لتا منگیشکر کے مطابق:

 وفات 
استاد سلامت علی خان 11 جولائی، 2001ء کو لاہور، پاکستان میں وفات پاگئے۔ وہ لاہور میں قبرستان اسکیم موڑ، ملتان روڈ میں آسودہ خاک ہیں

 حوالہ جات 

زمرہ:1934ء کی پیدائشیں
زمرہ:2001ء کی وفیات
زمرہ:اردو زبان کے گلوکار
زمرہ:پاکستانی کلاسکی گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:ستارۂ امتیاز وصول کنندگان
زمرہ:لاہور کے گلوکار
زمرہ:تمغائے حسن کارکردگی وصول کنندگان
زمرہ:مہاجر شخصیات
زمرہ:ہندوستانی گلوکار
زمرہ:بیسویں صدی کے مرد گلوکار
زمرہ:پنجابی شخصیات
زمرہ:پاکستان کو بھارتی تارکین وطن
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے ہندوستانی گلوکار
زمرہ:بیسویں صدی کے بھارتی مرد گلوکار
زمرہ:بھارتی کلاسیکی موسیقار
زمرہ:برطانوی ہند کی شخصیات
زمرہ:صوبہ پنجاب (برطانوی ہند) کی شخصیات